ສຫລ ຊ່ວຍເຫຼືອລາວ ໃນການກະກຽມ ເປັນປະທານອາຊຽນ
ກົມອາຊຽນ ກະຊວງການຕ່າງປະເທດ ໄດ້ເປັນເຈົ້າພາບ ຈັດປະຊຸມສຳມະນາ ເພື່ອກະກຽມ ການເປັນປະທານ ອາຊຽນ ຂອງ ສປປລາວ ໃນປີ 2016.
ໃນວັນທີ 17 ກັນຍາຜ່ານມານີ້ ກົມອາຊຽນ ກະຊວງການຕ່າງ ປະເທດໄດ້ເປັນເຈົ້າພາບຈັດ “ກອງປະຊຸມສຳມະນາ ກ່ຽວກັບ ການກະກຽມ ສຳລັບການເປັນປະທານອາຊຽນ ຂອງ ສປປ ລາວ ໃນປີ 2016” ໂດຍໄດ້ຮັບການສະໜັບສະໜູນຈາກສູນ ການສຶກສາຄວາມໝັ້ນຄົງ ປະຈຳພາກພື້ນປາຊີຟິກ ຫຼື DKI APCSS ແລະສະຖານເອກອັກຄະລັດຖະທູດສະຫະລັດອາ ເມຣິກາປະຈຳ ສປປ ລາວ ບັນດາເຈົ້າໜ້າທີ່ຂອງ ລັດຖະບານລາວຈາກ 15 ກະຊວງ ແລະອົງການຈັດຕັ້ງຕ່າງໆ ໄດ້ເຂົ້າຮ່ວມໃນກອງປະຊຸມດັ່ງກ່າວ ທີ່ໄດ້ຈັດຂື້ນຢູ່ນະຄອນ ຫລວງວຽງຈັນ ທ່ານຈະຕຸລົງ ບົວສີສະຫວັດ ຮອງຫົວໜ້າກົມອາຊຽນ ກະຊວງຕ່າງປະເທດ ແລະທ່ານ Michael Toyryla ເລຂາເອກ ຮັບຜິດຊອບກ່ຽວກັບວຽກງານດ້ານການເມືອງ ແລະ ເສດຖະກິດ ປະຈຳສະຖານທູດສະຫະລັດ ທີ່ວຽງຈັນ ໄດ້ກ່າວເປີດກອງປະຊຸມດັ່ງກ່າວ ທ່ານ Toyryla ໄດ້ກ່າວເນັ້ນເຖິງໂອກາດຕ່າງໆ ສຳ ລັບ ສປປ ລາວ ໃນລະຫວ່າງການ ເປັນ ປະທານອາຊຽນຂອງຕົນ ແລະສາຍພົວພັນອັນແໜ້ນແກ່ນ ລະຫວ່າງ ສະຫະລັດ ອາເມຣິກາ ແລະ ສປປ ລາວ ນີ້ແມ່ນໜຶ່ງໃນບັນດາກອງປະຊຸມສຳມະນາ ແລະ ການຝຶກ ອົບຮົມຕ່າງໆທີ່ໄດ້ຮັບການສະໜັບສະໜູນຈາກສະຫະລັດຊຶ່ງກຳລັງດຳເນີນຢູ່ແລະຈະ ໄດ້ຮັບການຈັດຂຶ້ນໃນປີ 2015 ເພື່ອຊ່ວຍເຫລືອ ສປປ ລາວໃນການເປັນປະທານອາ ຊຽນ ໃນປີ 2016 ທີ່ຈະມາເຖິງນີ້ ຜ່ານກອງປະຊຸມສຳມະນາຕ່າງໆເຫລົ່ານີ້ ສະຫະ ລັດຍັງຈະສືບຕໍ່ ໃຫ້ການຊ່ວຍເຫລືອແກ່ ສປປ ລາວ ເພື່ອໃຫ້ປະສົບຄວາມສຳເລັດ ໃນ ຖານະທີ່ເປັນ ປະທານຂອງອາຊຽນ